РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број 06-2/92-23

21. април 2023. године

Б е о г р а д

З А П И С Н И К

12. СЕДНИЦЕ ОДБОРА ЗА ПОЉОПРИВРЕДУ, ШУМАРСТВО

И ВОДОПРИВРЕДУ, ОДРЖАНЕ 20. АПРИЛА 2023. ГОДИНЕ

Седница је почела у 10,30 часова.

Седници је председавао Маријан Ристичевић, председник Одбора.

Седници су присуствовали чланови Одбора: Верољуб Матић, Милица Обрадовић, Милосав Милојевић, Милија Милетић, Момир Стојилковић, мр Акош Ујхељи, Дијана Радовић, др Анна Орег, Зоран Сандић, Мирослав Алексић, др Ненад С. Митровић, Марко Ристић, Дејан Игњатовић, Милован Јаковљевић и Ило Михајловски.

Седници није присуствовао члан Одбора Драган Јовановић, као ни његов заменик.

Седници су присуствовали и народни посланици др Јелена Калајџић и Дејан Булатовић, који нису чланови Одбора.

Седници су присуствовали представници Министарства пољопривреде, шумарства и водопривреде: Вељко Одаловић, државни секретар, Милица Неђић, помоћник министра Сектора за правнe и нормативне послове, Лазар Поповић, помоћник директора Управе за аграрна плаћања.

Одбор је већином гласова (14 за, 2 није гласало) усвојио следећи:

Д н е в н и р е д:

1. Разматрање Предлога закона о изменама и допунама Закона о подстицајима у пољопривреди и руралном развоју, који је поднела Влада (број 011-636/23 од 31. марта 2023. године), у начелу.

Прва тачка дневног реда - Разматрање Предлога закона о изменама и допунама Закона о подстицајима у пољопривреди и руралном развоју, који је поднела Влада (број 011-636/23 од 31. марта 2023. године), у начелу.

Вељко Одаловић, државни секретар је представио Предлог закона о изменама и допунама Закона о подстицајима у пољопривреди и руралном развоју. Квалитет овог Предлога закона је утврђивање минималног износа подстицаја, који ће моћи имати тенденцију повећања у складу са могућностима аграрног буџета. Други квалитет овог Предлога закона је увођење еАграра у поступак регистрације пољопривредних газдинстава у циљу остваривања права на подстицаје у пољопривреди и руралном развоју.

У дискусији су учествовали народни посланици: Маријан Ристичевић, Милија Милетић, Марко Ристић, Зоран Сандић, Мирослав Алексић, Милован Јаковљевић, Ило Михајловски, Верољуб Матић, Дејан Игњатовић, др Јелена Калајџић и Дејан Булатовић.

Одбор је већином гласова (10 за, 3 против, 1 није гласао), а на основу члана 156. став 3. Пословника Народне скупштине закључио да поднесе Народној скупштини следећи

И з в е ш т а ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о подстицајима у пољопривреди и руралном развоју, у начелу.

 За известиоца Одбора на седници Народне скупштине одређен је Маријан Ристичевић, председник Одбора.

Пошто других питања и предлога није било, седница је закључена у 11,55часова.

Саставни део овог записника чини обрађени тонски снимак седнице Одбора, а видео запис се налази на интернет страници Народне скупштине.

 СЕКРЕТАР ПРЕДСЕДНИК

Бранка Златовић Маријан Ристичевић